Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli opositsioon rõhutab vankumatut kavatsust
toetada koalitsioonivalitsust sõja korral Iraani Islamivabariigiga.
USA lubab: kui diplomaatia Islamivabariigiga ebaõnnestub,
on laual kõik võimalused, et Iraan kunagi tuumarelvani ei jõuaks.
Iraani Revolutsioonikaart avalikustas uue hüperhelikiirusega raketi,
mis võivat läbistada kõik õhutõrjed ja tabada täpselt iga sihtmärki.
Vaatamata sügavalt juurdunud siseriiklikele erimeelsustele
valitsemise põhiküsimustes
seisab Iisraeli ühiskond väljakutsete ja ohtude korral ühtsena.
President Isaac Herzog rõhutas mälestustseremoonial
Iisraeli armee sõduritele, kes langesid 1982. a 1. Liibanoni sõjas,
mida Iisraelis nimetatakse operatsiooniks "Galilea rahu",
et tuhanded Iisraeli mehed marsivad põhja poole ühtselt ―
keskendudes ainsale ühiseesmärgile.
Meie pojad marssisid Liibanoni veritsevale pinnasele
mitte lahinguhimu pärast,
vaid pigem nende sügavast ja moraalsest pühendumusest,
suveräänse riigi kohustusest kaitsta oma kodanike rahu,
kaitsta oma kogukondi terrori pikkade kombitsate eest,
mis saatis aastaid Galilea suunas Katjuuša rakette selge eesmärgiga:
kahjustada, tappa, diskrimineerimatult ja moraalitult.
Iisraeli riigipea mainis kahetsusväärset reaalsust,
kus Iisraeli kodanikud kõigist riigi paikkondadest
on sunnitud võitlema perioodiliste vaenuliku agressiooni ohtudega.
Kahjuks ja valusalt ei olnud see ainuke periood,
mil elanikud põhjas nii tundsid, ja nemad polnud ainsad.
Aastate jooksul tundsid Iisraeli kodanikud ja selle elanikud
peaaegu igas paigas end ühel või teisel perioodil ohustatuna.
Jeruusalemmast Kesk-Iisraelini, Juudamaal ja Samaarias,
kes on korduvalt terrorirünnakuid kogenud.
Põhjas, eelkõige statistilised ohud,
ja lõunas ka Gaza perifeeria, Iisraeli äärealad.
Ikka ja jälle realiseeruvad need ähvardused,
nagu nägime eelmisel kuul ja muidugi mitte ainult eelmisel kuul.
Isegi Siinai piirilt,
nagu eelmisel nädalavahetusel oma kurvastuseks nägime.
Tasub teada, et Egiptuse president Abdel Fattah al-Sisi
helistas täna peaminister Benjamin Netanyahule,
ja avaldas Kairo sügavaimat kaastunnet
Egiptuse piiril toimunud intsidendi pärast.
Peaminister tänas Egiptuse presidenti ka tema pühendumuse eest
surmava piiriintsidendi põhjalikule ühisjuurdlusele.
Lisaks väljendasid juhid valmidust
jätkata rahu- ja julgeolekukoostöö tugevdamist, mis on ülioluline
nii Jeruusalemmale kui Kairole. Tagasi president Herzogi kõne juurde,
milles ta viitas Iisraeli olukorrale, kus selle julgeolekujõud
on läbi ajaloo pidanud vastu seisma vaenlastele,
kes sihtisid sihilikult tsiviiltagalat, tugevnes nii sisuliselt Iisraeli ühtsus,
astumaks üheskoos vastu kõikidele väljakutsetele ja ohtudele.
Iisraeli reaalsus, kus tagala ja eesliin on sageli läbi põimunud,
ilmestab Iisraeli vastupanuvõimet, jõudu ja ühtsust,
mida on tänapäeval vaja rohkem kui kunagi varem.
See peegeldab meie kaunist kuvandit,
kus põimuvad vastastikune vastutus ja armastus oma sünnikoha vastu.
Meie vaenlased ei mõista seda, kuid me teame hästi,
et sellel põhimõttel meie lootus särab.
Me tülitseme ja vaidleme, karjume... aga lõpuks oleme õed ja vennad.
Oleme üks rahvas, üks demokraatlik juudiriik,
kes tegutseb ühtselt kõigi väljakutsete ees
ja mis tahes ohu vastu.
Kooskõlas presidendi märkustega
ajal, mil Iisraeli ühiskond on sügavalt lõhestunud
ametisoleva valitsuse püüdluste tõttu põhjalikult kohtusüsteemi reformida,
rõhutas endine kaitseminister Benny Gantz,
kes on hetkel üks Iisraeli tähtsamaid opositsioonijuhte,
New Yorgis päevalehe Jerusalem Post aastakonverentsil esinedes,
et mis puudutab ohte Iisraeli riigile,
lubab ta peaminister Netanyahu valitsusele täielikku toetust.
Opositsioonijuhina tahan rõhutada üht sõnumit ―
teeme kõik endast oleneva,
et hoida ära eksistentsiaalset ohtu Iisraeli riigile.
Vaatamata meie erimeelsustele,
kui peaks saabuma aeg, mil on vaja tegutseda,
saab see (Netanyahu) valitsus opositsioonilt täieliku toetuse
mis tahes otsustavas, asjakohases ja vastutustundlikus tegevuses.
Teame, et selline tegevus võib nõuda kõrget hinda, kuid nagu alati,
ühinevad neis küsimustes kogu Iisraeli juhtkond ja inimesed.
Erukindralleitnant Gantz,
kes teenis veel hiljuti Jeruusalemma kõrgeima kaitseametnikuna,
kasutas palju tähelepanu saanud lava, rõhutamaks,
et Iraani tuumaambitsioonide osas on maailm jõudnud 11. tunnini.
Tänapäeval, pidevalt muutuvas globaalses ja Lähis-Ida reaalsuses,
ohustab meie riiki tuumarelvastunud Iraani sünd.
Peame rõhutama,
et tuumarelvastunud Iraan on ennekõike globaalne oht,
mis ohustab nii globaalset kui ka regionaalset stabiilsust.
Oleme jõudnud 11. tunnini.
Me ei saa lubada Iraanil tuumarelvi omandada.
Gantz rõhutas vajadust globaalse vastuse koordineerimiseks.
Meie kooskõlastamine rahvusvahelise üldsusega,
kes seisab silmitsi Iraani relvastumise tagajärgedega,
on hädavajalik.
Nüüd on aeg teha kõik meist olenev, et tugevdada julgeolekualast koostööd
meie kõige olulisema liitlase ― Ameerika Ühendriikidega.
Samal ajal USA Kapitooliumil kordas välisminister Antony Blinken
kordas Ameerika-Iisraeli Avalike Suhete Komitee (AIPAC)
2023. a poliitikatippkohtumisel peetud kõnes
Washingtoni raudset pühendumist Iisraeli julgeolekule.
USA-Iisraeli suhted on tagatud
Ameerika Ühendriikide pühendumusega Iisraeli julgeolekule.
See kohustus ei ole läbiräägitav. See on raudne.
Washingtoni esidiplomaat tõdes, et ükski Jeruusalemma ähvardav oht
pole suurem kui see, mis lähtub Teherani ajatolla režiimilt.
Kuid Iisraeli ees pole ühtki ohtu, mis oleks suurem kui Iraani režiim.
See režiim ähvardab regulaarselt Iisraeli kaardilt pühkida,
varustab jätkuvalt relvadega terroriste ja käsilasi,
nagu Hezbollah ja Hamas, kes eitavad Iisraeli olemasoluõigust.
Ta ekspordib oma agressiooni kogu regioonis ja isegi väljaspool,
sealhulgas relvastades Vene vägesid droonidega,
mida kasutatakse Ukraina tsiviilisikute tapmiseks
ja selle infrastruktuuri hävitamiseks.
Vastutasuks annab Venemaa Iraanile keerukaid relvi.
Vaenuliku käitumise muster rõhutab selget kohustust,
mida kuulsite Michaelilt.
Iraanil ei saa lubada ega lubatagi omandada tuumarelva.
Välisminister Blinken kordas Bideni valitsuse jätkuvat veendumust,
et diplomaatia jääb Iraani tuumaambitsioonidega tegelemisel
tema eelismooduseks. Sellegipoolest, kui diplomaatia ebaõnnestub,
on president Joe Biden ilmselt valmis kasutama kõiki võimalusi,
tagamaks, et Iraan ei saaks tuumarelva.
Usume jätkuvalt, et diplomaatia on parim viis kontrollitavalt,
tõhusalt ja jätkusuutlikult takistada Iraanil tuumarelva hankimist.
Samal ajal tugevdavad majanduslik surve ja heidutus meie diplomaatiat.
Kui Iraan keeldub diplomaatia teest,
siis, nagu president Biden on korduvalt selgeks teinud,
on laual kõik võimalused, tagamaks, et Iraan tuumarelvani ei jõua.
Kuigi Iisraeli julgeolekuametnikud on TV7-le korduvalt kinnitanud,
et USA on jätkuvalt raudkindel oma otsustavuses
tagada IDF-i kvalitatiivne eelisseis heitlikus Lähis-Idas,
teeb Islamivabariik ilmselt kõik
oma kvalitatiivsete võimete tõhustamiseks.
Iraani Revolutsioonikaardi Õhujõudude juhitud eritseremoonial
tutvustas selle ülem uut ballistilist, väidetavalt hüperhelikiirusega raketti.
1400 kilomeetri (870 miili) kaugusel
suudame täpselt tabada mis tahes sihtmärki
ja ükski raketitõrjesüsteem ei saa sellega hakkama.
Samuti tseremoonial osalenud Iraani president Ibrahim Raisi,
kiitles Teherani kodumaise sõjatööstusega,
mis andis Iraanile tõhusalt kõrgetasemelisi võimeid
vaatamata ÜRO juhitud karmidele sanktsioonidele
ballistiliste rakettide tehnoloogia impordi ja ekspordi suhtes,
mida Teheranil õnnestus süstemaatiliselt vältida.
Need teadmised (rakettide valmistamine), teadus ja kaitse,
samuti raketi- ja sõjatööstus on meie riigis põlised.
Tegemist ei ole imporditud tehnoloogiaga,
seega ei saa ohud neid arenenud teadmisi ja tööstust kõrvaldada.
Aitäh, et vaatasite TV7 Iisraeli Uudiseid!
Julgustan ka paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri